

**Lapset näkyviksi –seminaarin kokousmuistio**

**Aika** tiistaina11.11.2014 klo 9.00-11.00

**Paikka** Turun Suomenkielinen Työväenopisto, Kaskenkatu 5

**Läsnä** TLP:n hallitus, 2 oppilasta / alakoulu, osallisuuden yhdysopettajat sekä osallisuuden koordinaattorit

**9.00 - 9.05 Seminaarin avaus**

Turun Lasten Parlamentin hallituksen puheenjohtaja Mikael Talka toivotti kokousväen tervetulleeksi.

**9.05 - 9.15 Turun Lasten Parlamentin hallituksen jäsenten ja seminaariväen esittäytyminen**

Turun Lasten Parlamentin hallitus, osallisuuden koordinaattorit sekä kokousväki esittäytyi.

**Nuorisovaltuuston jäsenten puheenvuoro**

Nuorisovaltuustosta Viktoria Angela Tatu Alari esittelivät Nuorisovaltuuston toimintaa.

Yhteistyötä toivotaan ja kaikki ideat yhteisistä jutuista ovat tervetulleita.

**9.15 - 9.25** **Turun Lasten Parlamentin toimintasääntö ja koulujen oppilaskuntien toimintasuunnitelmat**

TLP:n tiedottaja Mette Hämeenaho esitteli Turun Lasten Parlamentin toimintasäännöt.

Säännöt lähetetään hyväksyttäväksi kasvatus-ja opetuslautakuntaan.

Koulujen oppilaskuntatoiminnan toimintasuunnitelmat tulisi kirjata ensi tilassa ja lähettää edelleen yhteistyöalueiden koordinaattoreille. TLP:n jäsenet Kiia, Alexandra ja Viivi kertoivat omien koulujensa oppilaskuntien toiminnasta.

**9.25 - 9.40** **Liikkuva koulu-ohjelma ja liikunnalliset videot**

TLP:n hallituksen varapuheenjhtaja Lotta Jansson kertoi Liikkuva koulu-ohjelmasta ja liikunnallisten videoiden tekemisestä. Liikuntatuokio –videot ladataan TUUBI –alustalle kaikkien koulujen hyödynnettäviksi.

**9.40 - 10.15 Liikunnallisten videoiden suunnittelu ja kuvaaminen**

Videot kuvattiin ryhmissä ja sen jälkeen siirryttiin kahvioon syömään sämpylää ja juomaan mehua.

**10.15 - 10.35** **Mehutauko, mehu ja sämpylä**

Mehutauon jälkeen kokousväki järjestäytyi saliin omille paikoille ja kokousta jatkettiin.

**10.35 - 11.00 Uusi opetussuunnitelmaluonnos 2016, tuntijakoesitys ja kieliohjelmaluonnos**

Paattisten koulun rehtori Ari Rusi tuli kertomaan uudesta opetussuunnitelmasta. Oppilaat saivat kysellä ja kertoa mielipiteensä asiaan liittyen. Ari Rusi äänestytti mm. seuraavista asioista:

Pitäisikö kaikissa koulussa opettaa eri oppiaineita yhtä paljon? Kyllä.

Mille luokille lisätunti liikunnassa pitäisi lukujärjestyksessä sijoittaa? 5 – 6 -luokille

Kenen tulisi saada valita mitä valinnaisainetta opetetaan? Oppilaan.

Millä luokka-asteella tulisi aloittaa historian ja yhteiskuntaopin opinnot? 5. luokalla

Tarkempia äänestystuloksia:

Pitäisikö oppilaiden päästä vaikuttamaan lukujärjestykseen?

Kuusi oli sitä mieltä että rehtori saisi päättää lukujärjestyksen.

48 oli sitä mieltä että oppilaat saisivat vaikuttaa asiaan.

Mille luokille lisätunti liikunnasta pitäisi tulla?

13 oli sitä mieltä että 3-4 luokalle tulisi yksi lisätunti liikuntaa.

48 oli sitä mieltä että 5-6 luokkalaisille tulisi yksi lisätunti liikuntaa.

Mikä on oikea aika opiskella historiaa?

21 oli sitä mieltä että 4lk aloitetaan historia.

30 oli sitä mieltä että 5lk aloitetaan historia.

Rehtori Johanna Järvinen Ilpoisten koulusta tuli kertomaan Turussa toteutettavasta kieliohjelmasta.

Seminaariväeltä tiedusteltiin halukkuutta aloittaa kieliopintoja, kuten esimerkiksi ruotsia A2 –kielenä.

Tulokset äänestyksestä olivat seuraavat: Kyllä 23 / Ei 13 / En osaa sanoa 10.

**11.00** **Seminaari päättyy**

TLP:n puheenjohtaja lausui päätössanat ja toivotti osallistujat tervetulleiksi seuraavaan suurtapaamiseen maaliskuussa 2015.

Muistiota oli laatimassa TLP:n sihteeri Kiia Vasalainen